દરમિયાન સીઆઇડી ક્રાઇમની તપાસમાં મગફળી ભરેલા ગોડાઉનમાં વેલ્ડરોની બેદરકારીને કારણે આગ લાગી હોવાનુ તારણ નિકળતા મગફળીના ગોડાઉનના દરવાજામાં વેલ્ડીંગ કામ કરનાર ઉમેશ કિરીટભાઇ મહેતા તથા રણવીર વિસાણી, કમલેશગીરી ગૌસ્વામી, મિલન ગોંડલીયા (રહે.તમામ ગોંડલ)ની આકરી પુછપરછ કરાતા પોલીસ સમક્ષ પોપટ બની ગયા હતા. મુખ્ય વેલ્ડર ઉમેશે એવી કેફીયત આપી હતી કે, ગોડાઉનના દરવાજામાં વેલ્ડીંગ કામ કરતા હોય સ્પાર્કથી મગફળીના જથ્થામાં આગ લાગી હતી ત્યારબાદ આગે વિકરાળ સ્વરૂપ ધારણ કરતા અમો ગભરાઇ ગયા હતા અને ગોડાઉનના માલિક દિનેશભાઇ ધીરૂભાઇ સેલાણીને (રહે.રાજકોટ)ને જાણ કરી હતી. દિનેશભાઇ તથા તેના મેનેજર મયુર ડાભીએ વેલ્ડીંગ મશીન સહિતની સામગ્રી છુપાવી દેવાની અને ત્યાંથી નીકળી જવાની સુચના આપી હતી અને આ અંગે કોઇને કઇપણ ન કહેવા તાકીદ કરી હતી.